**Նորապսակները** (անգլ.՝ A Bridal Couple, գերմ.՝ Bildnis eines stehenden Brautpaares) / **Մահացած սիրեկանները** (ֆր.՝ Les amants trépassés), 1470 թվականին Շվաբիայից անհայտ նկարչի կողմից նկարված 2 կտավ։ Տեմպերա՝ փայտի վրա։ «Նորապսակները» ցուցադրվում են Քլիվլենդի գեղարվեստի թանգարանում, իսկ «Մահացած սիրեկանները»՝ Ստասբուրգի տաճարի թանգարանում (Ֆրանսիա)։ Կտավների այս համադրումը ի հայտ եկավ 15-րդ դարի կեսերին և պետք է խորհրդանշեր մահվան առջև մարդկային կյանքի փխրունությունն ու ապարդյունությունը։

«Սիրահարները» ազնվականներ են, որը հաստատում է նրանց վառ մոդայիկ հանդերձանքը (փեսացուն հագնված է միպարտի ոճով)։ Պսակներն ու մատանիները հուշում են, որ նրանք նորապսակներ են։ Զույգը ողջախոհ փաթաթված է իրար։ Նրանց շրջապատող ծաղիկները խորհրդանշում են նրա մոտալուտ պտուղը։ Երիտասարդն աղջկան ծաղիկ է նվիրում, հավանաբար եղերդակ՝ սիրո խորհրդանիշ։ Նրանց զգեստի վրա պատկերված ծաղիկները ցույց են տալիս միմյանց պատկանելը։ Բացի այդ կանաչը խորհրդանշում է առաքինությունը, կարմիրը՝ սերը, շագանակագույնը՝ համեստությունը։ Սիրահարները երիտասարդ են և առողջ, նրանք պատկերված են անվրդով։

«Մահացած սիրահարները» կանգնած են մթության մեջ։ Նրանք մերկ են, ուսերին միայն ճերմակ սավան է գցած։ Նրանց նեխած զզվելի մարմիններն ընդգծված ռեալ են պատկերված։ Նրանք զրկված են ատամներից, ծածկված են թարախային խոցերով և միջատներով։ Գալարվող օձերը դուրս են գալիս նրանց վերքերից։ Կնոջ սեռական օրգաններին դոդոշ է պատկերված։ Այս ամենը երիտասարդության, գեղեցկության և սիրո վաղանցիկության դաժան և հեգնական այլաբանության մասին է։ Ըստ պրոֆեսոր Չարլզ Ֆորքերի՝ կտավը պատկերում է նաև սեքսուալության մութ կողմը։

Կտավները նկարված են մահվան պատկերման գերմանական ավանդույթի շրջանակներում։ Զգացվում է անանուն նկարչի ազդեցությունը, որն աշխատել է Գերմանիայի հարավում՝ 15-րդ դարի երկրորդ կեսին և այժմ հայտնի է որպես Տնային գրքի վարպետ։ Ավելի վաղ կտավը վերագրվում էր Մաթիաս Գրունեվալդին։ Ներկայումս համարվում է, որ կտավները պատկանում են Ուլմայից մի վարպետի վրձնին։

Ծանոթագրություններ
------------------

1. 1 2 3 4  «Peinture. Les amants trépassés» (ֆրանսերեն). Les Musées de Strasbourg. Արխիվացված է օրիգինալից 2016 թ․ փետրվարի 22-ին. Վերցված է 2016 թ․ հունվարի 17-ին. (La dévotion privée au musée // Musée de l’Œuvre Notre-Dame. — 2009. — P. 13. — 87 p.(չաշխատող հղում)
)
2. 1 2  «Les amants trépassés» (ֆրանսերեն). CHEFS D’OEUVRE (le meilleur de l'art sous toutes ses formes). 04.12.2013. Արխիվացված է օրիգինալից 2016 թ․ փետրվարի 22-ին. Վերցված է 2016 թ․ հունվարի 17-ին.
3. 1 2 3  «A Bridal Couple» (անգլերեն). The Cleveland Museum of Art. Վերցված է 2016 թ․ հունվարի 17-ին.
4. 1 2  «Finding Romance at the Cleveland Museum of Art» (անգլերեն). The Cleveland Museum of Art. Արխիվացված է օրիգինալից 2016 թ․ հունվարի 2-ին. Վերցված է 2016 թ․ հունվարի 17-ին.
5. 1 2 3 4 5  *Forker C. R.* Skull Beneath the Skin: The Achievement of John Webster. — SIU Press, 1986. — P. 231-232, 241. — 612 p. — ISBN 0809312794, ISBN 9780809312795 (անգլ.)

Գրականություն
-------------

* *Forker C. R.* Skull Beneath the Skin: The Achievement of John Webster. — SIU Press, 1986. — P. 231-232, 241. — 612 p. — ISBN 0809312794, ISBN 9780809312795 (անգլ.)
* La dévotion privée au musée // Musée de l’Œuvre Notre-Dame. — 2009. — P. 13. — 87 p.(չաշխատող հղում)
 (ֆր.)

Արտաքին հղումներ
----------------

* «A Bridal Couple» (անգլերեն). The Cleveland Museum of Art. Վերցված է 2016 թ․ հունվարի 17-ին.
* «Peinture. Les amants trépassés» (ֆրանսերեն). Les Musées de Strasbourg. Արխիվացված է օրիգինալից 2016 թ․ փետրվարի 22-ին. Վերցված է 2016 թ․ հունվարի 17-ին.